Gandia fa balanç positu de Fitur 2023
23 gener 2023

## Gandia fa balanç positu de Fitur 202323 gener 2023Última actualització: 23 gener 2023

![](../gestion/img/602160dd070db9dcca9227013495a4e8203c2ed8a13a15d4a0eeb0d6bf492c9b.jpg)  
  

El regidor delegat de Turisme i platges, **Vicent Mascarell,** ha comparegut aquest matí en roda de premsa per tal de fer balanç de l'activitat de Gandia durant FITUR. Un lloc que ha servit per a negociar, generar oportunitats i fer promoció de la destinació. En definitiva, essencial per generar atractiu turístic cap a Gandia. «Ha sigut una àmplia delegació, de les més nombroses dels últims anys, i vull agrair la tasca dels tècnics, dels representants del sector que ens han acompanyat i dels mitjans de comunicació, ja que entre tots hem fet que Gandia brille», ha expressat l'edil.

Gandia s'ha convertit en un destí d'avantguarda i un dels de sol i platja més importants de l'arc mediterrani. «Hem creat tendència. De moltes de les coses que ara es parlen, com innovació i sostenibilitat, Gandia fa anys que ve parlant», ha afegit.

Mascarell s'ha mostrat orgullós especialment per un d'ells, el de la S de Sostenibilitat Turística. «L'única platja de la Comunitat Valenciana i la segona d'Espanya que ha aconseguit la S de Sostenibilitat Turística ha sigut la de Gandia i això parla molt bé de la ciutat».

Els representants municipals, encapçalats per l'alcalde, a més de promocionar els seus principals atractius com són la platja i l'oci, han aconseguit arribar a acords que faran del futur de la ciutat i la platja una ciutat millor: un d'ells és l'aliança amb Portugal per tal que després de Setmana Santa arriben joves estudiants portuguesos i s'hi puguen establir. L'altre, el projecte d'un nou hotel a la zona del port o l'arribada al mes d'abril, per primera vegada, de 500 turistes austríacs dins d'una operativa especial.

En definitiva, tal com ha explicat l'edil , Fitur ha sigut un punt de trobada "per a intercanviar opinions, experiències i fer de la ciutat un destí millor amb tots els atractius dels que disposa".

[Twittear](https://twitter.com/share)